หากมีการโอนเงินผิดบัญชีจะต้องทำอย่างไร
ปัญหาการโอนเงินผิดบัญชี เป็นสาเหตุที่ทำให้ธุรกรรมการเงินผิดพลาด บ้างใส่เลขบัญชีไม่ถูกต้อง เลือกธนาคารที่จะโอนผิด หรือแม้แต่ลืมตรวจสอบการทำรายการก่อนการโอน การโอนเงินผิดบัญชีสามารถเกิดขึ้นได้หลายสาเหตุ เช่น หมายเลขบัญชีไม่ถูกต้องเพราะใส่สลับกับหมายเลขบัตรประชาชน หรือถ้าเป็นบัญชีพร้อมเพย์ก็อาจจะเป็น เบอร์โทรศัพท์ผิด ใส่หมายเลขบัตรประชาชนไม่ถูกต้อง

การโอนเงินผิดสามารถแบ่งได้ออกเป็น 2 กรณี คือ เราโอนเงินผิดให้คนอื่น กับ คนอื่นโอนเงินผิดให้เรา 

สิ่งที่ต้องทำเมื่อมีการโอนเงินผิดบัญชี คือ
1. กรณีโอนเงินผิดให้คนอื่น
1.1 เก็บหลักฐานการโอนที่โอนผิดบัญชี
- สลิปโอนเงินที่แสดงข้อมูลทั้งหมด
- นำเอกสารติดต่อสถานีตำรวจ เพื่อเอาใบแจ้งความบันทึกประจำวัน
1.2 ติดต่อธนาคารบัญชีของเราเอง
- ธนาคารเดียวกัน ธนาคารจะติดต่อผู้รับโอนโดยตรง
- ต่างธนาคาร ธนาคารจะติดต่อไปยังธนาคารของผู้รับโอน
1.3 ธนาคาจะแจ้งผลให้ทราบ
- ธนาคารจะดึงเงินคืนให้ หากผู้รับคืนเงิน
- หากไม่ยอมคืนหรือติดต่อไม่ได้ สามารถแจ้งความดำเนินคดีทางกฎหมายได้
2.  กรณีคนอื่นโอนเงินผิดให้เรา
2.1 อย่ารีบร้อนโอนเงินคืน
หากมีคนโทรมาว่าโอนเงินผิด ให้สอบถามข้อมูลเบื้องต้น เช่น ชื่อ-นามสกุล วันที่โอน เวลาโอน จำนวนเงิน ช่องทางการโอน
2.2 ตรวจสอบบัญชีของเรา
ถ้ามีเงินโอนผิดมาจริง ๆ ให้ติดต่อธนาคารเพื่อโอนเงินคืนเจ้าของ หากไม่ยอมคืนเงิน จะมีความผิดทางอาญาข้อหายักยอกทรัพย์
สถาบันการเงิน,การจัดการการเงินส่วนบุคคล,กฎหมายการเงิน